Aizsardzības ministrija

izsludina konkursu uz ierēdņa amatu

**Valsts aizsardzības loģistikas un iepirkumu centra**

**Centralizēto iepirkumu vadības departamenta**

**Latgales reģiona iepirkumu nodaļas vadītājs/a**

**Vispārējie darba pienākumi:**

* administratīvi vadīt nodaļas darbu, noteikt uzdevumus un kontrolēt to izpildi, tostarp plānot, organizēt un nepārtraukti pilnveidot Latgales reģiona iepirkumu nodaļas darbu;
* nodrošināt iepirkumu izpildes grafika izpildi un veikt tā aktualizēšanu, sagatavot atskaites un risku ziņojumus;
* nodrošināt nodaļas ietvaros īstenoto iepirkuma procedūru atbilstību Publisko iepirkumu likumā un Aizsardzības un drošības jomas iepirkumu likumā un citos normatīvos aktos noteiktajām prasībām, identificējot iepirkumu procedūru uzlabojuma jomas ar mērķi nodrošināt tiesisku un efektīvu iepirkumu procedūru īstenošanu;
* pildīt iepirkuma komisijas priekšsēdētāja, sekretāra un komisijas locekļa pienākumus (valsts amatpersonas statuss), vadīt sarunas ar pretendentiem sarunu procedūru ietvaros;
* piedalīties iepirkuma procedūras dokumentācijas izstrādē, sniegt priekšlikumus attiecībā uz iepirkuma procedūras dokumentācijas izstrādi un uzlabošanu;
* veicināt un atbalstīt labās prakses nostiprināšanu un ieviešanu iepirkumu procedūru norisē un dokumentēšanā.

**Prasības kandidātiem:**

* atbilstība Valsts civildienesta likuma 7. panta prasībām;
* atbilstība likuma “Par valsts noslēpumu” 9. panta prasībām;
* akadēmiskā vai otrā līmeņa augstākā profesionālā izglītība, juridiskā izglītība tiks uzskatīta par priekšrocību;
* profesionālā pieredze iepirkumu komisiju vadīšanā, iepirkumu komisijas priekšsēdētāja pienākumu pildīšanā vairāk par trim gadiem, kas iegūta pēdējo 5 gadu laikā;
* labas juridiskās zināšanas un izpratne jautājumos, kas saistīti ar publisko iepirkumu procedūrām, kā arī praktiskās iemaņas iepirkuma dokumentācijas izstrādē, vēlams militārajā jomā;
* spēja noteikt prioritātes, vadīt, plānot un organizēt komandas darbu;
* prasme izteikt un argumentēt savu viedokli un patstāvīgi pieņemt lēmumus;
* prasme analizēt un apstrādāt dažāda veida informāciju;
* izpratne par valsts pārvaldes iestādes darbības principiem, iestādes funkcijām un mērķiem, aizsardzības nozares darbību kopumā;
* angļu valodas zināšanas (sarunu vešanai un dokumentu izstrādei);
* darbā izmantojamo tehnisko līdzekļu un sistēmu lietošanas prasme (MS Office programmas lietotāja līmenī);
* uzsākot dienesta attiecības, 2 mēnešus amata pienākumi jāveic Rīgā, Biksēres ielā 6.

**Piedāvājam:**

* darbu valsts iestādē ar iespēju iegūt daudzpusīgu profesionālo pieredzi no 2021.gada 1.janvāra;
* darba vietu: Lūznava, Rēzeknes novads;
* atalgojumu sākot no EUR 1052 līdz EUR 1382 (pirms nodokļu nomaksas) un sociālās garantijas;
* labus darba apstākļus, profesionālus un atbalstošus kolēģus;
* profesionālās pilnveidošanās un izglītošanās iespējas;
* pēc pārbaudes laika veselības apdrošināšanu.

Motivācijas vēstuli, CV un izglītības apliecinoša dokumenta kopiju 10 dienu laikā no sludinājuma publicēšanas dienas Nodarbinātības valsts aģentūras CV un vakanču portālā jāiesniedz vai jānosūta Aizsardzības ministrijas Personāla nodaļai K.Valdemāra ielā 10/12, Rīgā, LV–1473 vai nosūtot uz e-pasta adresi vakances@mod.gov.lv

Tālrunis uzziņām 67335268, 67335200.

Informējam, ka izskatīsim tos pretendentu pieteikumus, kuri būs iesnieguši visus sludinājumā norādītos dokumentus noteiktajā formā.

Lūdzam ievērot, ka ar pretendentiem, kurus aicināsim uz pārrunām, sazināsimies divu nedēļu laikā pēc pieteikšanās beigu termiņa. Par konkursa rezultātiem informēsim tikai uz interviju uzaicinātos pretendentus.

Pamatojoties uz Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) 13. pantu, Aizsardzības ministrija informē, ka:

1. Jūsu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi;
2. iepriekš minētās Jūsu personas datu apstrādes pārzinis ir Aizsardzības ministrija, kontaktinformācija: Krišjāņa Valdemāra iela 10/12, Rīga, LV-1473.